CELEX: 32016R0472
Language: bg
Date: 2016-03-31 00:00:00
Title: Регламент за изпълнение (ЕС) 2016/472 на Комисията от 31 март 2016 година за изменение на Регламент (ЕС) № 72/2010 по отношение на определението на термина „инспектор на Комисията“ (Текст от значение за ЕИП)

1.4.2016   
            
            
               BG
            
            
               Официален вестник на Европейския съюз
            
            
               L 85/28
            
         РЕГЛАМЕНТ ЗА ИЗПЪЛНЕНИЕ (ЕС) 2016/472 НА КОМИСИЯТА
   от 31 март 2016 година
   за изменение на Регламент (ЕС) № 72/2010 по отношение на определението на термина „инспектор на Комисията“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002 (1), и по-специално член 15 от него,
   като има предвид, че:
   
               (1)
            
            
               Споразумението за Европейското икономическо пространство (ЕИП) (2), и по-специално приложение XIII към него, предвижда, че държавите членки на Европейското икономическо пространство (ЕИП), които същевременно членуват и в Европейската асоциация за свободна търговия (ЕАСТ), прилагат общи основни стандарти за сигурност на въздухоплаването и че Надзорният орган на ЕАСТ извършва инспекции в държавите членки. За да се засили допълнително хармонизирането при прилагането на общите основни стандарти, Комисията следва да разполага с възможност да включва квалифицирани експерти от Надзорния орган на ЕАСТ и от държавите членки на ЕАСТ в своите екипи за инспекция на сигурността на въздухоплаването.
            
         
               (2)
            
            
               Секретариатът на Европейската конференция за гражданска авиация (ЕКГА) координира одитите на сигурността на въздухоплаването в държавите членки на ЕКГА с оглед осигуряване спазването на стандартите за сигурност на въздухоплаването. С цел да се засили обменът между секретариата и Комисията на най-добри практики в областта на сигурността на въздухоплаването, Комисията следва да разполага с възможност да включва квалифицирани експерти от секретариата на EКГА в своите екипи за инспекция на сигурността на въздухоплаването.
            
         
               (3)
            
            
               Мерките, предвидени в настоящия регламент, са в съответствие със становището на комитета, посочен в член 19, параграф 2 от Регламент (ЕО) № 300/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   Член 2, параграф 3 от Регламент (ЕС) № 72/2010 на Комисията (3) се заменя със следното:
   
               „3.
            
            
               „Инспектор на Комисията“ означава лице, избрано от Комисията да участва в инспекции на Комисията, което е гражданин на ЕС или гражданин на държава членка на Европейската асоциация за свободна търговия (ЕАСТ) и е наето на работа от:
               
                           —
                        
                        
                           Комисията,
                        
                     
                           —
                        
                        
                           държава — членка на Европейския съюз, като национален одитор,
                        
                     
                           —
                        
                        
                           държава — членка на ЕАСТ, като лице, натоварено с извършването на дейности по мониторинг за съответствие на национално равнище от името на тази държава членка,
                        
                     
                           —
                        
                        
                           Надзорния орган на ЕАСТ, или
                        
                     
                           —
                        
                        
                           секретариата на Европейската конференция за гражданска авиация.“
                        
                     
         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 март 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 97, 9.4.2008 г., стр. 72.
   
      (2)  ОВ L 1, 3.1.1994 г., стр. 3.
   
      (3)  Регламент (ЕС) № 72/2010 на Комисията от 26 януари 2010 г. за определяне на процедурите за провеждане на проверки от Комисията в областта на сигурността на въздухоплаването (ОВ L 23, 27.1.2010 г., стр. 1).